Document ID: 32001D0282

Komission päätös,
tehty 6 päivänä huhtikuuta 2001,
tietyistä suu- ja sorkkataudin vastaisista suojatoimenpiteistä Alankomaissa tehdyn päätöksen 2001/223/EY muuttamisesta toisen kerran
(tiedoksiannettu numerolla K(2001) 1081)
(ETA:n kannalta merkityksellinen teksti)
(2001/282/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan,
sekä katsoo seuraavaa:
(1) Saatuaan tiedon suu- ja sorkkataudin esiintymisestä Alankomaissa komissio teki tietyistä suu- ja sorkkataudin vastaisista suojatoimenpiteistä Alankomaissa päätöksen 2001/223/EY(4), sellaisena kuin se on viimeksi muutettuna päätöksellä 2001/262/EY(5).
(2) Suu- ja sorkkatautitilanne Alankomaiden eräissä osissa voi vaarantaa Alankomaiden alueen muissa osissa ja muissa jäsenvaltioissa sijaitsevat karjat elävien sorkkaeläinten ja eräiden niistä saatavien tuotteiden markkinoille saattamisen ja vuoksi.
(3) Alankomaat on toteuttanut tautialueilla yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY(6), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisia toimenpiteitä ja ottanut käyttöön lisätoimenpiteitä, joihin kuuluvat myös päätöksessä 2001/172/EY(7), sellaisena kuin se on viimeksi muutettuna päätöksellä 2001/263/EY(8), säädetyt toimenpiteet.
(4) Komissio teki tautitilanteen kehittymisen perusteella päätöksen 2001/246/EY(9) direktiivin 85/511/ETY 13 artiklan mukaisista suu- ja sorkkataudin valvonta- ja hävittämisedellytyksistä Alankomaissa.
(5) On aiheellista jatkaa päätöksellä 2001/223/EY käyttöön otettuja toimenpiteitä ja samalla tarkistaa siihen liittyvää aluejakoa tautitilanteen kehittymisen perusteella.
(6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan komission päätös 2001/223/EY seuraavasti:
1) Lisätään 4 artiklan 1 kohtaan alakohta seuraavasti: "Tätä kieltoa ei sovelleta maitoon, joka kuljetetaan direktiivin 85/511/ETY 9 artiklan mukaisesti perustettujen vyöhykkeiden ulkopuolella olevilla liitteessä I mainituilla alueilla sijaitsevilta tiloilta suoraan liitteessä II mainitun alueen osassa sijaitsevaan nimettyyn laitokseen 2 kohdan mukaista käsittelyä varten, edellyttäen että:
a) raakamaidon kuljetus liitteessä I mainituilla alueilla sijaitsevilta tiloilta liitteessä II mainituilla alueilla sijaitseviin laitoksiin tapahtuu kuljetusvälineillä, jotka on puhdistettu ja desinfioitu ennen liitteessä I mainituilta alueilta poistumista ja jotka eivät tämän jälkeen ole olleet kosketuksissa liitteessä I mainituilla alueilla sijaitseviin tiloihin, joilla on suu- ja sorkkataudille alttiita eläimiä,
b) toteutetaan tehokkaita toimenpiteitä säiliössä olevan ilman ja maidon seoksen ulospääsyn estämiseksi kuljetuksen aikana ja purettaessa maitolastia kuljetusvälineestä laitoksen maitosäiliöihin,
c) kuljetusvälineet puhdistetaan ja desinfioidaan kunkin kuljetuksen jälkeen,
d) kaikelle samalla tuotantolinjalla jalostetulle maidolle tehdään 2 kohdassa tarkoitettu käsittely, ellei kyseisen linjan terveydellistä asemaa ole palautettu toimivaltaisten viranomaisten vastuulla toteutetulla tehokkaalla puhdistuksella ja desinfioinnilla,
e) toimivaltainen eläinlääkintäviranomainen valvoo edellä lueteltujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen säännösten mukaisesti hyväksytyistä laitoksista."
2) Korvataan 14 artiklassa oleva päivämäärä ilmaisulla "25 päivän huhtikuuta 2001".
3) Korvataan liitteessä I oleva ilmaisu seuraavasti: "Alankomaiden seuraavat alueet: Gelderlandin, Overijsselin ja Flevolandin maakunnat sekä Sprang-Capellen ja Maren-Kessel ja Berghemin alueet Noord-Brabantin maakunnassa liitteessä III mukaisesti."
4) Korvataan liitteen II oleva ilmaisu seuraavasti: "Alankomaiden seuraavat alueet: Kaikki Alankomaiden Euroopassa sijaitsevat alueet liitteessä I lueteltuja alueita lukuun ottamatta."
5) Lisätään kolmas liite tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä huhtikuuta 2001.

Labels: 17
0
8
6
18